## La Policia de la Generalitat sanciona 35 establiments d'oci durant la Nit de Cap d'Any

*** La unitat adscrita a la Policia Nacional ha realitzat 118 inspeccions a establiments i locals d'oci i ha vigilat l'hora de tancament de 206
* El servei 1·1·2 Comunitat Valenciana ha rebut durant els huit dies de Nadal 73.199 crides i ha gestionat 22.668 incidents**

La unitat adscrita a la Generalitat de la Policia Nacional ha imposat 35 sancions a establiments d'oci i restauració dins del dispositiu especial de vigilància activat en les principals ciutats de la Comunitat Valenciana durant esta Nit de Cap d'Any.

D'estes 35 sancions, sis són de la província de València, 14 d'Alacant i 15 de Castelló. En total, en tota la Comunitat Valenciana s'han inspeccionat 118 establiments (34 a València, 32 a Castelló i 52 a Alacant), s'ha identificat 233 persones i controlat 40 vehicles.

A més, este grup de la unitat adscrita ha portat control dels horaris de tancament d'un total de 206 establiments i ha alçat 10 actes per tinença d'estupefaents o armes.

Per la seua banda, el telèfon únic d'emergències 1·1·2 Comunitat Valenciana ha rebut 73.199 crides i ha gestionat 22.668 incidents, durant la campanya de Nadal, que va des de la mitjanit del dia 24 de desembre fins a les 8 del matí del dia 1. El dia 25 i el 31 són els dies en què més incidents s'han gestionat amb un total de 3.047 i 2.937 respectivament, seguits del dia 24 i del dia 29, amb 2.828 i 2.866.

Només en la Nit de Cap d'Any, des de les 20 hores del dia 31 de desembre de 2023 fins a les 8 hores de l'1 de gener de 2024, els operadors de l'1·1·2 han rebut 5.017 crides i han gestionat 1.766 incidents. La major part dels incidents han tingut lloc a València (844), seguits d'Alacant (723) i de Castelló (189).

Els sanitaris continuen sent els incidents més habituals i n'acumulen 912 dels 1.766 totals (el 51, 64). Els seguixen els incidents relacionats amb la seguretat (431), els incendis (76) o els accidents (45).

Fecha: 01/01/2024